
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 829 


7 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ποσοστού απολύσεων κατά το Β' εξάμη¬ 
νο του έτους 2000. 1 

Ίδρυση Σχολών Προπονητών Χειροσφαίρισης Α' και Β' 

κατηγορίας. 2 

Ίδρυση Σχολής Προπονητών Χειροσφαίρισης 

Γ' κατηγορίας. 3 

Σύσταση-συγκρότηση Υπηρεσιακού Συμβουλίου Πο¬ 
λιτικών Υπαλλήλων των Αρχηγείων της Ελληνικής 

Αστυνομίας και του Πυροσβεστικού Σώματος. 4 

Απαγόρευση κυνηγίου στους Δήμους Λαρισσού και 
Μόβρης στα Δημοτικά Διαμερίσματα Μετοχιού, 
Αράξου, Λιμνοχωρίου, Σαγέικων και Απιδεώνος.... 5 

Απαγόρευση Θήρας για 5 χρόνια σε περιοχές Νομ. 

Χαλκιδικής. 6 

Σύσταση Νομικού Προσώπου στο Δήμο Μονεμβα- 
σιάς Ν. Λακωνίας με την επωνυμία «Δημοτικό Νομι¬ 
κό Πρόσωπο Παιδικού Σταθμού του Δήμου Μονεμ- 
βασιάς». 7 


ΑΠΟΦΑΣΕΙ Σ 

Αριθ.οικ. 30617 (1) 

Καθορισμός ποσοστού απολύσεων κατά το Β' εξάμηνο 
του έτους 2000. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 1 του Ν. 1387/83 
«Έλεγχος ομαδικών απολύσεων και άλλες διατάξεις». 

2. Την γνώμη του Ανωτάτου Συμβουλίου Εργασίας που 
διατυπώθηκε κατά την συνεδρίαση της 28ης Ιουνίου 
2000 . 

3. Τις κρατούσες σήμερα συνθήκες στην Ελληνική αγο¬ 
ρά εργασίας, αποφασίζουμε: 

Καθορίζουμε για το Β' εξάμηνο έτους 2000 σε δύο τοις 
εκατό (2%) και μέχρι (30) τριάντα άτομα κατ’ ανώτατο 
όριο το ποσοστό των απολύσεων προσωπικού κάθε μήνα, 
για τις επιχειρήσεις ή εκμεταλλεύσεις που απασχολούν 


στην αρχή του μήνα προσωπικό πάνω από πενήντα (50) 
άτομα. 

Απολύσεις πέραν του ορίου αυτού θεωρούνται ομαδι¬ 
κές. 

Από τις διατάξεις της παρούσης απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2000 

Ο ΥΠΟΥΡΓΟΣ 

ΑΝ. ΓΙΑΝΝΙΤΣΗΣ 
-♦- 

Αριθ. 16350 (2) 

Ίδρυση Σχολών Προπονητών Χειροσφαίρισης Α' και Β' 
κατηγορίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις 

α) Του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γ.Γ.Α.». 

γ) Του Ν.2725/17.6.99 (ΦΕΚ121/Α/99) άρθρο 136παρ. 6. 

2. Την αρ. 32741/96 (ΦΕΚ 1120/Β/96) απόφαση «Μετα¬ 
βίβαση αρμοδιοτήτων Υφυπουργού και δικαιώματος υπο¬ 
γραφής «Με εντολή Υφυπουργού» στον Γενικό Γραμμα¬ 
τέα Αθλητισμού καθώς και τους λοιπούς υπηρεσιακούς 
παράγοντες». 

3. Τις υπάρχουσες ανάγκες σε προπονητικό δυναμικό 
στο άθλημα, ύστερα από το υπ’αρίθμ. 1939/29.5.2000 έγ¬ 
γραφο της ΟΧΕ και το υπ’ αρίθμ. 24/17.5.2000 έγγραφο 
του Συνδέσμου Προπονητών Χειροσφαίρισης (ΣΥΠΧΕ), 
αποφασίζουμε: 

Ιδρύονται Σχολές Π ροπονητών Χειροσφαίρισης Α' και Β' 
κατηγορίας οι οποίες θα λειτουργήσουν στη Θεσ/νίκη 
από 3/7/00-17/7/00. 

Η Διοίκηση, η διεύθυνση, η λειτουργία των Σχολών και 
κάθε άλλη λεπτομέρεια, καθορίζονται ως εξής: 

ΔΙΟΙΚΗΣΗ ΤΩΝ ΣΧΟΛΩΝ 

Οι Σχολές, διοικούνται από επταμελή Επιτροπή, η οποία 
συγκροτείται από τους: 

1] ΤΕΡΙΖ0Π0ΥΛ0Υ ΕΛΕΝΗ ΠΡΟΕΔΡΟ ΤΜΗΜ. Γ.Γ.Α. 

2] ΒΑΣΙΛΕΙΟΥ ΜΑΡΙΑ ΜΕΛΟΣ ΤΜΗΜ. Γ.Γ.Α 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3] ΒΟΥΜΒΑΚΗ ΕΥΑΓΓΕΛΙΑ ΜΕΛΟΣ 

4] ΔΗΜΟΤΖΙΚΗ ΕΥΑΓΓΕΛΙΑ ΜΕΛΟΣ 

5] ΕΜΜΑΝΟΥΗΛΙΔΗΣΑΝΑΣΤ. ΜΕΛΟΣ 

6] ΚΑΨΑΛΗΣ ΧΡΗΣΤΟΣ ΜΕΛΟΣ 

7] ΒΑΡΕΛΤΖΗΣ ΓΙΑΝΝΗΣ ΜΕΛΟΣ 


ΥΠΑΛΛΗΛΟΣ Γ.Γ.Α. 
ΥΠΑΛΛΗΛΟΣ Γ.Γ.Α. 
ΥΠΑΛΛΗΛΟΣ Γ.Γ.Α 
ΕΚΠΡΟΣΩΠΟΣ Ο.ΧΕ. 
ΕΚΠΡΟΣΩΠΟΣ Σ.Υ.Π.Χ.Ε. 


Η Επιτροπή οτην πρώτη συνεδρίασή της ορίζει δυο εκ 
των μελών της να εκτελούν χρέη γραμματέως και υπευ¬ 
θύνου εκτέλεσης του προϋπολογισμού των σχολών, αντι- 
στοίχως. 

Ο υπεύθυνος εκτέλεσης προϋπολογισμού οφείλει να 
συγκεντρώνει όλα τα δικαιολογητικά του εγκεκριμένου 
προϋπολογισμού των σχολών τα οποία ύστερα από έλεγ¬ 
χο και έγκριση της επιτροπής διοίκησης θα διαβιβάζονται 
προς είσπραξη στην οικεία Ομοσπονδία η οποία θα επι¬ 
χορηγηθεί με το ποσό του εγκεκριμμένου προϋπολογι¬ 
σμού. Από της ημερομηνίας είσπραξης των χρημάτων 
του προϋπολογισμού, η απόδοση στην ως άνω υπόλογο, 
θα πραγματοποιείται, το αργότερο εντός 15 ημερών. 

Την ευθύνη για την νομιμότητα και ορθότητα των παρα¬ 
στατικών στοιχείων θα έχουν ο πρόεδρος και τα μέλη της 
επιτροπής διοίκησης των σχολών. Όλα τα παραστατικά 
θα αποτελούν κεφάλαιο των σχολών και θατηρούνται στο 
οικείο τμήμα της διεύθυνσης σε αντίγραφα, ενώ τα πρω¬ 
τότυπα θα παραδίδονται στην Οικεία Ομοσπονδία. 

Η διοίκηση των σχολών έχει το δικαίωμα σε ειδικές πε¬ 
ριπτώσεις να ορίζει και φροντιστές για την κάλυψη ανα¬ 
γκών των σχολών. Στους φροντιστές θα καταβάλλεται 
αποζημίωση, που θα ορίζεται στην απόφαση ορισμού 
τους. 

Η επιτροπή διοίκησης, έχει τις ακόλουθες αρμοδιότη¬ 
τες: 

1. Εισηγείται τα κατάλληλα πρόσωπα για την απασχό¬ 
λησή τους στα καθήκοντα του διδακτικού προσωπικού, τα 
οποία οριστικοποιούνται με απόφαση του Γενικού Γραμ- 
ματέα Αθλητισμού. 

2. Καταρτίζει και υποβάλλει για έγκριση στον γενικό 
Γραμματέα Αθλητισμού αναλυτικό προϋπολογισμό δα¬ 
πανών των Σχολών ύστερα από εισήγηση του Τμήματος 
Αθλητικής Επιμόρφωσης. Η συνολική δαπάνη του προϋ¬ 
πολογισμού κάθε σχολής θα καλύπτεται με πρόσθετη 
ισόποση επιχορήγηση της Γ ενικής Γ ραμματείας Αθλητι¬ 
σμού προς την οικεία Ομοσπονδία του αθλήματος για το 
οποίο πραγματοποιείται η σχολή. 

3. Ελέγχει τα δικαιολογητικά των υποψηφίων που θα 
φοιτήσουν στις Σχολές συντάσσει τον πίνακα όσων συ¬ 
γκεντρώσουν τις απαραίτητες για το σκοπό αυτό προϋ¬ 
ποθέσεις και επιμελείται τη διαδικασία επιλογής των υπο¬ 
ψηφίων στην περίπτωση που ο αριθμός τους είναι ανώτε¬ 
ρος του αριθμού εισακτέων. 

4. Παρακολουθεί τη λειτουργία των Σχολών και τη διε¬ 
ξαγωγή των εξετάσεων. 

5. Λαμβάνει αποφάσεις σε οποιοδήποτε θέμα που αφο¬ 
ρά την εύρυθμη λειτουργία των Σχολών αυτεπάγγελτα ή 
ύστερα από εισήγηση του Διευθυντή, εφόσοντο θέμα δεν 
ανήκει στον κύκλο αρμοδιοτήτων άλλου οργάνου. 

6. Υποβάλλει στη Γ.Γ.Α. εντός (1) μηνός από τη λήξη λει¬ 
τουργίας των Σχολών, σχετική έκθεση, καθώς και τις τυ¬ 
χών παρατηρήσεις της ή προτάσεις της. 

7. Επιβάλλει, ύστερα από αιτιολογημένη εισήγηση του 
Διευθυντή των Σχολών, στους μαθητές, ποινές αποβο¬ 
λής, από δύο (2) ημέρες μέχρι και της οριστικής αποβο¬ 
λής. 


8. Ο Πρόεδρος της Επιτροπής, υπογράφει μαζί με τον 
Διευθυντή των Σχολών, τα διπλώματα που χορηγούνται 
σε όσους αποφοιτήσουν επιτυχώς και τα οποία υποχρεώ¬ 
νουν τη Γ ενική Γ ραμματεία Αθλητισμού δια της αρμοδίας 
Δ/νσης, στην έκδοση αντιστοίχων αδειών επαγγέλματος 
ύστερα από αίτηση των ενδιαφερομένων. 

9. Ο Πρόεδρος και τα τέσσερα μέλη της Επιτροπής Δι¬ 
οίκησης ορίζονται από τακτικούς υπαλλήλους της Γενι¬ 
κής Γ ραμματείας Αθλητισμού, ενώ τα άλλα δύο (2) μέλη 
ορίζονται, από έναν εκπρόσωπο της οικείας Ομοσπον¬ 
δίας και έναν εκπρόσωπο του Συνδέσμου Προπονητών 
του αθλήματος. 

Εάν δεν υπάρχει Σύνδεσμος, το Μέλος αυτό ορίζεται 
από την Ομοσπονδία του Αθλήματος. Επίσης, η οικεία 
Ομοσπονδία ορίζει και τον Δ/ντη των Σχολών. 

ΔΙΕΥΘΥΝΣΗ ΤΩΝ ΣΧΟΛΩΝ 

Οι Σχολές διευθύνονται από τον Δ/ντη, στη θέση του 
οποίου ορίζεται ο Κοτζαμανίδης Χρήστος. 

Ο Διευθυντής των Σχολών έχει τις ακόλουθες αρμοδιό¬ 
τητες: 

1. Αποφασίζει για κάθε θέμα που σχετίζεται με τη λει¬ 
τουργία των Σχολών και που δεν ανήκει στον κύκλο αρμο¬ 
διοτήτων άλλου οργάνου για το διδακτικό, εργατικό και 
βοηθητικό προσωπικό, για το ωρολογιακό πρόγραμμα, 
τον έλεγχο τωνπαρουσιών και των απουσιώντους,τηντή- 
ρηση της τάξης και της πειθαρχίας κατά την διάρκεια λει¬ 
τουργίας των Σχολών. 

2. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
των Σχολών, το διδακτικό προσωπικό και τους μαθητές. 

3. Τηρεί ενημερωτικό βιβλίο λειτουργίας των Σχολών, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεωςτου διδακτικού προσωπικού. 

4. Ασκεί πειθαρχική εξουσία και έχει το δικαίωμα να 
αποβάλλει μέχρι μία (1) ημέρα από τις Σχολές, τους μα¬ 
θητές που δεν πειθαρχούν ή τυχόν παρεκτρέπονται. 

5. Επιβάλλει την ορθή των εγκαταστάσεων και του χρη¬ 
σιμοποιημένου αθλητικού υλικού, καθώς και των συνα¬ 
φών οργάνων. 

6. Συντάσσει συγκεντρωτικό πίνακα βαθμολογίας για 
όλα τα μαθήματα στα οποία εξετάζονται οι μαθητές των 
Σχολών το οποίο και υποβάλλει δια της Επιτροπής Διοί¬ 
κησης στο Τμήμα Αθλητικής Επιμόρφωσης. 

7. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τις Σχολές. 

8. Συντάσσει και υποβάλλει στην Επιτροπή Διοίκησης 
των Σχολών σε διάστημα είκοσι (20) ημερών από τη λήξη 
της, έκθεση μαζί με τις παρατηρήσεις και τις τυχόν προ¬ 
τάσεις του. 

ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό, (πτυχιούχοι ΤΕΙ ή ΑΕΙ) υπάγε¬ 
ται στη Διεύθυνση των Σχολών από τις οποίες ενημερώ¬ 
νεται και με τις οποίες συνεργάζεται για κάθε θέμα που 
αφορά στην ομαλή ενάσκηση των καθηκόντωντου καιτην 
εύρυθμη λειτουργία των Σχολών. 

Το διδακτικό προσωπικό, υποχρεούται να παραδώσει 
στη Διεύθυνση των Σχολών, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μεταξεταστέους, 
εφόσον υπάρχει σχετική περί δευτέρας εξεταστικής πε¬ 
ριόδου, απόφαση της Επιτροπής Διοίκησης. 

ΛΕΙΤΟΥΡΓΙΑ ΤΩΝ ΣΧΟΛΩΝ 

1. Η φοίτηση και συμμετοχή των υποψηφίων που θα ει- 
σαχθούνσπς Σχολές, είναι υποχρεωτική σ’όλα τα πρακτι¬ 
κά και τα θεωρητικά. 

2. Κάθε παράβαση των υποχρεώσεων των υποψήφιων 
που παρακολουθούν τις Σχολές, συνεπάγεται την επιβο¬ 
λή των ανωτέρω κυρώσεων. 

3. Οι ποινές αναγράφονται στο βιβλίο πράξεωντων Σχο¬ 
λών και κοινοποιούνται εγγράφως στους μαθητές. 

Ο υποψήφιος που θα υπερβείτο 10%τωναπουσιώντων 
θεωρητικών και των πρακτικών μαθημάτων, δεν δικαιού¬ 
ται να λάβει μέρος στις εξετάσεις. 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στις 
σχολές προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με απόφα¬ 
ση της Επιτροπής Διοίκησης των Σχολών. 

2. Στις Σχολές δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 8 
του 2683/99 του Υ.Κ. σε συνδυασμό με τα κωλύματα που 
προβλέπονται από το άρθρο 3 του Ν. 2725/99. 

Ο έλεγχος όλων των προβλεπομένων δικαιολογητικών 
γίνεται από την Επιτροπή Διοίκησης πριν από την έναρξη 
λειτουργίας των Σχολών. 

3. Για να λειτουργήσουν οι Σχολές πρέπει η απόφαση 
αυτή να έχει ήδη δημοσιευθεί στην Εφημερίδα της Κυ- 
βερνήσεως ή να έχει πάρει αριθμό ΦΕΚ. Σε αντίθετη περί¬ 
πτωση δεν είναι δυνατή η έναρξη λειτουργίας τους. 

Η έναρξη λειτουργίας θα πραγματοποιηθεί μία (1) 
εβδομάδα μετά ύπαρξη αριθμού ΦΕΚ. 

Τις Σχολές μπορούν να παρακολουθήσουν όσοι: 

Γ ια την Α' κατηγορία: 

1. Έχουν ηλικία πάνω από 26 ετών μέχρι 55 ετών. 

2. Έχουν δίπλωμα Β' κατηγορίας και αντίστοιχη άδεια 
άσκησης επαγγέλματος το οποίο να αποκτήθηκε τουλά¬ 
χιστον πριν 2 έτη ή εμπίπτει κατ’ εξαίρεση στο αρθρ. 2 
παρ. Βτου κανονισμού Προπονητών Χειροσφαίρισης. 

3. Καταθέσουν βεβαίωση της ΟΧΕ ότι άσκησε το επάγ¬ 
γελμα του προπονητή για 2 έτη ή να καταθέσει υπεύθυνη 
δήλωση προπονητή με άδεια Α' κατηγορίας, ότι διετέλεσε 
συνεργάτης σε προπόνηση σε συγκεκριμένο σωματείο 
για διάστημα 2 ετών επιβεβαιωμένη από την ΟΧΕ. 

Γιατην Β' κατηγορία: 

1. Έχουν ηλικία πάνω από 25 ετών μέχρι 50 ετών. 

2. Να έχουν δίπλωμα Γ κατηγορίας και αντίστοιχη άδεια 
άσκησης του Επαγγέλματος της Γενικής Γραμματείας 
Αθλητισμού το οποίο αποκτήθηκε τουλάχιστον πριν δύο 
έτη ή εμπίπτει κατ’ εξαίρεση στο άρθρο 2 παρ. Α1 του Κα¬ 
νονισμού Προπονητών Χειροσφαίρισης του ΣΥΠΧΕ όπως 
αυτός έχει κατατεθεί στην Γ.Γ.Α. το 1999. 

3. Να καταθέσουν βεβαίωση της ΟΧΕ ότι άσκησε το 
επάγγελμα του προπονητή για 2 χρόνια ή να καταθέσει 
υπεύθυνη δήλωση προπονητή με άδεια Α' κατηγορίας, ότι 
διετέλεσε συνεργάτης σε προπόνηση σε συγκεκριμένο 
σωματείο, για διάστημα 2 ετών επιβεβαιωμένη από την 
ΟΧΕ. 

ΔΙ ΚΑΙ ΟΛΟ ΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου. 

2. Ιατρική βεβαίωση (Υγείας και αρτιμέλειας). 

3. Πιστοποιητικό Γραμματικών Γνώσεων, απολυτήριο 
Λυκείου ή άλλης ισότιμης Σχολής 


4. Αντίγραφο Ποινικού Μητρώου Β' και πιστοποιητικό ει- 
σαγγελικής αρχής. 

5. Φωτοαντίγραφο αστυνομικής ταυτότητας (δύο 
όψεις). 

Τα δικαιολογητικά πρέπει να κατατεθούν τουλάχιστον 
δέκα (10) ημέρες πριντην έναρξη των Σχολών, στη Γενική 
Γραμματεία Αθλητισμού-Δ/νση Προαγωγής Αθλητισμού- 
Τμήμα Αθλητικής Επιμόρφωσης-Πανεπιστημίου 25 Τ.Κ. 
102 10 Αθήνα 

Η Επιτροπή Διοίκησης των Σχολών, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας των Σχολών, όταν αυτό επιβάλλεται 
από απρόβλεπτους παράγοντες. 

Κάθε θέμα που δεν προβλέπεται στην παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
των Σχολών και τα πλέον εξαιρετικά θέματα, με απόφαση 
του Γ ενικού Γ ραμματέα Αθλητισμού. 

Από τις διατάξειςτης απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2000 

Με εντολή Υπουργού 
Ο Γεν. Γραμματέας 
ΙΩΑΝΝΗΣ ΣΓΟΥΡΟΣ 

-♦- 

Αριθ. 14252 (3) 

Ίδρυση Σχολής Προπονητών Χειροσφαίρισης 
Γ κατηγορίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις 

α) Του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γ.Γ.Α.». 

γ) Του Ν. 2725/17.6.99 (ΦΕΚ 121/Α/99) άρθρο 136 παρ. 6. 

2. Την αρ. 32741/96 (ΦΕΚ 1120/Β/96) απόφαση «Μετα¬ 
βίβαση αρμοδιοτήτων Υφυπουργού και δικαιώματος υπο¬ 
γραφής «Με εντολή Υφυπουργού» στον Γενικό Γραμμα¬ 
τέα Αθλητισμού καθώς και τους λοιπούς υπηρεσιακούς 
παράγοντες». 

3. Τις υπάρχουσες ανάγκες σε προπονητικό δυναμικό 
στο άθλημα ύστερα από το υπ’ αριθμ. 1939/29.5.2000 έγ¬ 
γραφο της ΟΧΕ και το υπ’ αριθμ. 24/17.5.2000 έγγραφο 
του Συνδέσμου Προπονητών Χειροσφαίρισης (ΣΥΠΧΕ), 
αποφασίζουμε: 

Ιδρύεται Σχολή Προπονητών Χειροσφαίρισης Γ' κατη¬ 
γορίας η οποία θα λειτουργήσει στην Θεσσαλονίκη από 
3/7/00- 17/7/00. 

Η Διοίκηση, η διεύθυνση, η λειτουργία της Σχολής και 
κάθε άλλη λεπτομέρεια, καθορίζονται ως εξής: 

ΔΙΟΙΚΗΣΗ ΤΗΣ ΣΧΟΛΗΣ 

Η Σχολή, διοικείται από επταμελή Επιτροπή, η οποία συ- 


γκροτείται από τους: 

1.ΠΑΠΑΡ0ΥΠΑ ΚΑΛΛΙΟΠΗ 

Πρόεδρος 

Τμηματάρχης Γ.Γ.Α. 

2. ΚΟΠΙΔΑΚΗΣ ΓΙΩΡΓΟΣ 

Μέλος 

Προϊστάμενος Γραφ. 

3. ΒΑΡΒΕΡΗ ΛΟΥΪΖΑ 

Μέλος 

Επιμορφ.ΓΓΑ 
Υπάλληλος ΓΓΑ 

4. ΣΦΕΤΣΑΣ ΘΩΜΑΣ 

Μέλος 

Υπάλληλος ΓΓΑ 

5. ΜΙΧΑΗΛΙΔΟΥ ΠΑΝΑΓΙΩΤΑ 

Μέλος 

Υπάλληλος ΓΓΑ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. ΧΑΤΣΙΚΑΣ ΔΗΜΗΤΡΙΟΣ Μέλος Εκπρόσωπος ΟΧΕ 

7. ΠΑΛΑΜΑΣ ΣΑΚΗΣ Μέλος Εκπρόσωπος Σ.Υ.Π.Χ.Ε. 

Η Επιτροπή στην πρώτη συνεδρίαση της ορίζει δύο εκ 

των μελών της να εκτελούν χρέη γραμματέως και υπευ¬ 
θύνου εκτέλεσης του προϋπολογισμού της σχολής αντι- 
στοίχως. 

Ο υπεύθυνος εκτέλεσης προϋπολογισμού οφείλει να 
συγκεντρώνει όλα τα δικαιολογητικά του εγκεκριμένου 
προϋπολογισμού της σχολής τα οποία ύστερα από έλεγ¬ 
χο και έγκριση της επιτροπής διοίκησης θα διαβιβάζονται 
προς είσπραξη στην οικεία Ομοσπονδία η οποία θα επι¬ 
χορηγηθεί με το ποσό του εγκεκριμένου προϋπολογι¬ 
σμού. Από της ημερομηνίας είσπραξης των χρημάτων 
του προϋπολογισμού, η απόδοση στην ως άνω υπόλογο, 
θα πραγματοποιείται, το αργότερο εντός 15 ημερών. 

Την ευθύνη για τη νομιμότητα και ορθότητα των παρα¬ 
στατικών στοιχείων θα έχουν ο πρόεδρος και τα μέλη της 
επιτροπής διοίκησης της σχολής. Όλα τα οικονομικά πα¬ 
ραστατικά θα αποτελούν ειδικό κεφάλαιο της σχολής και 
θα τηρούνται στο οικείο τμήμα της διεύθυνσης σε αντί¬ 
γραφα, ενώ τα πρωτότυπα θα παραδίδονται στην οικεία 
Ομοσπονδία. 

Η διοίκηση της σχολής έχει το δικαίωμα σε ειδικές περι¬ 
πτώσεις να ορίζει και φροντιστές για την εκπλήρωση ανα- 
γκώντων σχολών. Στους φροντιστές θα καταβάλλεται απο¬ 
ζημίωση, που θα ορίζεται στην απόφαση ορισμού τους. 

Η επιτροπή διοίκησης, έχει τις ακόλουθες αρμοδιότη¬ 
τες: 

1. Εισηγείται τα κατάλληλα πρόσωπα για την απασχό¬ 
λησή τους στα καθήκοντα του διδακτικού προσωπικού, τα 
οποία οριστικοποιούνται με απόφαση του Γενικού Γραμ- 
ματέα Αθλητισμού. 

2. Καταρτίζει και υποβάλλει για έγκριση στον γενικό 
Γραμματέα Αθλητισμού αναλυτικό προϋπολογισμό δα¬ 
πανών της Σχολής ύστερα από εισήγηση του Τμήματος 
Αθλητικής Επιμόρφωσης. Η συνολική δαπάνη του προϋ¬ 
πολογισμού κάθε σχολής θα καλύπτεται με πρόσθετη 
ισόποση επιχορήγηση της Γ ενικής Γ ραμματείας Αθλητι¬ 
σμού προς την οικεία Ομοσπονδία του αθλήματος για το 
οποίο πραγματοποιείται η σχολή. 

3. Ελέγχει τα δικαιολογητικά των υποψηφίων που θα 
φοιτήσουν στη Σχολή, συντάσσειτον πίνακα όσων συγκε¬ 
ντρώσουν τις απαραίτητες για το σκοπό αυτό προϋποθέ¬ 
σεις και επιμελείται τη διαδικασία επιλογής των υποψη¬ 
φίων στην περίπτωση που ο αριθμός τους είναι ανώτερος 
του αριθμού εισακτέων. 

4. Παρακολουθεί τη λειτουργία της Σχολής και τη διε¬ 
ξαγωγή των εξετάσεων. 

5. Λαμβάνει αποφάσεις σε οποιοδήποτε θέμα που αφο¬ 
ρά την εύρυθμη λειτουργία της Σχολής, αυτεπάγγελτα ή 
ύστερα από εισήγηση του Διευθυντή, εφόσοντο θέμα δεν 
ανήκει στον κύκλο αρμοδιοτήτων άλλου οργάνου. 

6. Υποβάλλει στη Γ.Γ.Α. εντός (1) μηνάς από τη λήξη λει¬ 
τουργίας της Σχολής, σχετική έκθεση, καθώς και τις τυ¬ 
χών παρατηρήσεις της ή προτάσεις της. 

7. Επιβάλλει, ύστερα από αιτιολογημένη εισήγηση του 
Διευθυντή της Σχολής, στους μαθητές, ποινές αποβολής, 
από δύο (2) ημέρες μέχρι και της οριστικής αποβολής. 

8. Ο Πρόεδρος της Επιτροπής, υπογράφει μαζί με τον 
Διευθυντή της Σχολής τα διπλώματα που χορηγούνται σε 
όσους αποφοιτήσουν επιτυχώς και τα οποία υποχρεώ¬ 
νουν τη Γ ενική Γ ραμματεία Αθλητισμού δια της αρμοδίας 


Δ/νσης, στην έκδοση αντιστοίχων αδειών επαγγέλματος 
ύστερα από αίτηση των ενδιαφερομένων. 

9. Ο Πρόεδρος και τα τέσσερα μέλη της Επιτροπής Δι¬ 
οίκησης ορίζονται από τακτικούς υπαλλήλους της Γενι¬ 
κής Γ ραμματείας Αθλητισμού, ενώ τα άλλα δύο (2) μέλη 
ορίζονται, από έναν εκπρόσωπο της οικείας Ομοσπον¬ 
δίας και έναν εκπρόσωπο του Συνδέσμου Προπονητών 
του αθλήματος. 

Εάν δεν υπάρχει Σύνδεσμος, το Μέλος αυτό ορίζεται 
από την Ομοσπονδία του Αθλήματος. Επίσης, η οικεία 
Ομοσπονδία ορίζει και τον Δ/ντη της Σχολής. 

ΔΙΕΥΘΥΝΣΗ ΤΗΣ ΣΧΟΛΗΣ 

Η Σχολή διευθύνεται από τον ΧΡ. ΚΟΤΖΑΜΑΝΙΔΗ 

Ο Διευθυντής της Σχολής έχει τις ακόλουθες αρμοδιό¬ 
τητες: 

1. Αποφασίζει για κάθε θέμα που σχετίζεται με τη λει¬ 
τουργία της Σχολής και που δεν ανήκει στον κύκλο αρμο¬ 
διοτήτων άλλου οργάνου για το διδακτικό, εργατικό και 
βοηθητικό προσωπικό, για το ωρολογιακό πρόγραμμα, 
τον έλεγχο τωνπαρουσιών και των απουσιώντους,τηντή- 
ρηση της τάξης και της πειθαρχίας κατά την διάρκεια λει¬ 
τουργίας της Σχολής. 

2. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
της Σχολής, το διδακτικό προσωπικό και τους μαθητές. 

3. Τηρεί ενημερωτικό βιβλίο λειτουργίας της Σχολής, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεωςτου διδακτικού προσωπικού. 

4. Ασκεί πειθαρχική εξουσία και έχει το δικαίωμα να 
αποβάλλει μέχρι μία (1) ημέρα από τη Σχολή, τους μαθη¬ 
τές που δεν πειθαρχούν ή τυχόν παρεκτρέπονται. 

5. Επιβάλλει την ορθή των εγκαταστάσεων και του χρη¬ 
σιμοποιημένου αθλητικού υλικού, καθώς και των συνα¬ 
φών οργάνων. 

6. Συντάσσει συγκεντρωτικό πίνακα βαθμολογίας για 
όλα τα μαθήματα στα οποία εξετάζονται οι μαθητές της 
Σχολής το οποίο και υποβάλλει δια της Επιτροπής Διοίκη¬ 
σης στο Τμήμα Αθλητικής Επιμόρφωσης. 

7. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τη Σχολή. 

8. Συντάσσει και υποβάλλει στην Επιτροπή Διοίκησης 
της Σχολής σε διάστημα είκοσι (20) ημερών από τη λήξη 
της, έκθεση μαζί με τις παρατηρήσεις και τις τυχόν προ¬ 
τάσεις του. 

ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό, (πτυχιούχοι ΤΕΙ ή ΑΕΙ ή κατά 
περίπτωση πρόσωπα ειδικών γνώσεων που κρίνονται κα¬ 
τάλληλα με απόφαση της Επιτροπής) υπάγεται στη Διεύ¬ 
θυνση της Σχολής από την οποία ενημερώνεται και με την 
οποία συνεργάζεται για κάθε θέμα που αφορά στην ομα¬ 
λή ενάσκηση των καθηκόντων του και την εύρυθμη λει¬ 
τουργία της Σχολής. 

Το διδακτικό προσωπικό, υποχρεούται να παραδώσει 
στη Διεύθυνση της Σχολής, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μεταξεταστέους, 
εφόσον υπάρχει σχετική περί δευτέρας εξεταστικής πε¬ 
ριόδου, απόφαση της Επιτροπής Διοίκησης. 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η φοίτηση και συμμετοχή των υποψηφίων που θα ει- 
σαχθούν στη Σχολή, είναι υποχρεωτική σ’όλα τα πρακτι¬ 
κά και τα θεωρητικά. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

2. Κάθε παράβαση των υποχρεώσεων των υποψήφιων 
που παρακολουθούν τη Σχολή, συνεπάγεται την επιβολή 
των ανωτέρω κυρώσεων. 

3. Οι ποινές αναγράφονται στο βιβλίο πράξεωντης Σχο¬ 
λής και κοινοποιούνται εγγράφως στους μαθητές. 

Ο υποψήφιος που θα υπερβείτο 10%τωναπουσιώντων 
θεωρητικών και των πρακτικών μαθημάτων, δεν δικαιού¬ 
ται να λάβει μέρος στις εξετάσεις. 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με απόφα¬ 
ση της Επιτροπής Διοίκησης της Σχολής. 

2. Στη Σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 8 
του 2683/99 του Υ.Κ. σε συνδυασμό με τα κωλύματα που 
προβλέπονται από το άρθρο 3 του Ν. 2725/99. 

Ο έλεγχος όλων των προβλεπομένων δικαιολογητικών 
γίνεται από την Επιτροπή Διοίκησης πριν από την έναρξη 
λειτουργίας της Σχολής. 

3. Για να λειτουργήσει η Σχολή πρέπει η απόφαση αυτή 
να έχει ήδη δημοσιευθεί στην Εφημερίδα της Κυβερνήσε- 
ως ή να έχει πάρει αριθμό ΦΕΚ. Σε αντίθετη περίπτωση 
δεν είναι δυνατή η έναρξη λειτουργίας της. 

Η έναρξη λειτουργίας θα πραγματοποιηθεί μία (1) 
εβδομάδα μετά ύπαρξη αριθμού ΦΕΚ. 

Τη Σχολή μπορούν να παρακολουθήσουν όσοι: 

1. Εχουν ηλικία πάνω από 24 ετών μέχρι 45 ετών. 

2. Εχουν ενεργό συμμετοχή ως αθλητές σε σωματείο 
οποιοσδήποτε κατηγορίας επιβεβαιωμένη από την ΟΧΕ, 
τουλάχιστον επί πέντε έτη. 

ΔΙ ΚΑΙ ΟΛΟ ΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου. 

2. Ιατρική βεβαίωση (Υγείας και αρτιμέλειας). 

3. Πιστοποιητικό Γραμματικών Γνώσεων, Απολυτήριο 
Λυκείου ή άλλης ισότιμης Σχολής 

4. Αντίγραφο Ποινικού Μητρώου Β' και πιστοποιητικό ει- 
σαγγελικής αρχής. 

5. Φωτοαντίγραφο αστυνομικής ταυτότητας (δύο 
όψεις). 

Τα δικαιολογητικά πρέπει να κατατεθούν τουλάχιστον 
δέκα (10) ημέρες πριν την έναρξη της Σχολής, στη Γενική 
Γραμματεία Αθλητισμού-Δ/νση Προαγωγής Αθλητισμού- 
Τμήμα Αθλητικής Επιμόρφωσης-Πανεπιστημίου 25 Τ.Κ. 
102 10 Αθήνα 

Η Επιτροπή Διοίκησης της Σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της Σχολής, όταν αυτό επιβάλλεται από 
απρόβλεπτους παράγοντες. 

Κάθε θέμα που δεν προβλέπεται στην παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
της Σχολής και τα πλέον εξαιρετικά θέματα, με απόφαση 
του Γ ενικού Γ ραμματέα Αθλητισμού. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2000 

Με εντολή Υπουργού 
Ο Γεν. Γραμματέας 
ΙΩΑΝΝΗΣ ΣΓΟΥΡΟΣ 


Αριθ. 6480/12/29-α (4) 

Σύσταση-συγκρότηση Υπηρεσιακού Συμβουλίου Πολιτι¬ 
κών Υπαλλήλων των Αρχηγείων της Ελληνικής Αστυ¬ 
νομίας και του Πυροσβεστικού Σώματος. 

ΟΙ ΑΡΧΗΓΟΙ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ ΚΑΙ 
ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη: 

Ι.-Τις διατάξεις: 

α) Της παρ. 1 β του άρθρου 158, της παρ. 2 του άρθρου 
159, των παρ/φων 2,4 και 5 του άρθρου 160, της παρ. 2 
του άρθρου 161, του άρθρου 162 και των παρ. 2,3 και 5 
του άρθρου 163 του Υπαλληλικού Κώδικα και των 
παρ/φων 9 και 17 του άρθρου δευτέρου του Ν.2683/1999 
(ΦΕΚτ. Α' 19/9-2-1999). 

β) Των άρθρων 36 παρ. 1 και 43 του Π.Δ. 410/1988 (ΦΕΚ 
191 Α) και της παρ. Β4του άρθρου 40 του Ν.1884/1990 
(ΦΕΚ 81 Α’). 

γ) Του άρθρου 27 του Ν.2081/1992 (ΦΕΚ 154 Α'), με το 
οποίο προστέθηκε άρθρο 29Α στο Ν.1558/1985 (ΦΕΚ 
137 Α'). 

δ) Των άρθρων 21, 27 και 28 παρ/φοι 2 και 4 του 
Ν.2800/2000 «Αναδιάρθρωση Υπηρεσιών Υ.Δ.Τάξης, σύ¬ 
σταση Αρχηγείου Ελληνικής Αστυνομίας και άλλες διατά¬ 
ξεις» (ΦΕΚ 41 Τ.Α729-2-2000). 

2.- Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, γιατί με την παρούσα σύσταση δεν μετα¬ 
βάλλεται ο αριθμός των μελών του υφιστάμενου Υπηρε¬ 
σιακού Συμβουλίου κατά την έναρξη ισχύος του Ν. 
2683/1999, αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το πολιτικό προσωπικό των Αρχηγείων 
της Ελληνικής Αστυνομίας και του Πυροσβεστικού Σώμα¬ 
τος, ως εξής: 

α) Τρεις (3) μόνιμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α’ με τους αναπληρωτές τους. 

2. Τα υπό στοιχείο α' μέλη της προηγούμενης παρα¬ 
γράφου ορίζονται με σχετική απόφασή μας, σύμφωνα με 
τις διατάξεις της παραγράφου 9 του άρθρου δεύτερου 
του Ν.2683/1999. 

3. Με την απόφαση ορισμού των μελών του Υπηρεσια¬ 
κού Συμβουλίου, ορίζονται: 

α) Ως πρόεδρος ένα από τα τακτικά μέλη του Συμβουλί¬ 
ου με αναπληρωτή του, επίσης ένα από τα τακτικά μέλη. 
Αναπληρωτές των δύο άλλων τακτικών μελών ορίζονται 
μόνιμοι υπάλληλοι με βαθμό Διευθυντή από αυτούς που 
υπάγονται στην αρμοδιότητα του Υπηρεσιακού Συμβου¬ 
λίου και υπηρετούν στην έδρα του. 

Τα ανωτέρω δύο αναπληρωματικά μέλη ορίζονται σύμ¬ 
φωνα με την παράγραφο 9 του άρθρου δεύτερου του 
Ν.2683/1999. Στην περίπτωση που προεδρεύει ο αναπλη¬ 
ρωτής του προέδρου, θα συμμετέχει ως τακτικό μέλος ο 
αναπληρωτής του προεδρεύοντα. 

β) Ως εισηγητές με τους αναπληρωτές τους, οι προϊ¬ 
στάμενοι των Υπηρεσιών Προσωπικού των δύο Σωμάτων, 
οι οποίοι θα συμμετέχουν, αντίστοιχα, όταν συζητούνται 
θέματα της αρμοδιότητας τους. 

γ) Ως γραμματείς με τους αναπληρωτές τους, μόνιμοι 
υπάλληλοι των δύο Σωμάτων, οι οποίοι θα συμμετέχουν, 

αντίστοιχα, όταν συζητούνται θέματα της αρμοδιότητάς 
τους. 

4. Η θητεία των μελών του Υπηρεσιακού Συμβουλίου 
που συγκροτείται με την απόφαση αυτή λήγει στις 31 Δε¬ 
κεμβρίου 2000. 

5. Ως αιρετοί εκπρόσωποι των υπαλλήλων του Αρχηγείου 
της Ελληνικής Αστυνομίας ορίζονται οι εκπρόσωποι που 
αναδείχθηκαν από τις εκλογές για να αποτελέσουν μέλη 
των από 1.1.1999 υφιστάμενων Υπηρεσιακών Συμβουλίων. 

Όταν το Υπηρεσιακό Συμβούλιο κρίνει θέματα προσω¬ 
πικού με σχέση εργασίας ιδιωτικού δικαίου, αντί των δύο 
αιρετών εκπροσώπων των μονίμων υπαλλήλων μετέχουν 
δύο αιρετοί εκπρόσωποιτου προσωπικού με σύμβαση ερ¬ 
γασίας ιδιωτικού δικαίου αορίστου χρόνου. 

6. Ως αιρετοί εκπρόσωποι των υπαλλήλων του Αρχηγεί¬ 
ου Πυροσβεστικού Σώματος, μόνιμου και με σχέση εργα¬ 
σίας ιδιωτικού δικαίου αορίστου χρόνου, μετέχουν δύο 
εκπρόσωποι που θα ορισθούν από την ΑΔΕΔΥ, προερχό¬ 
μενοι από το Σώμα αυτό. 

7. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, μέχρι τον ορισμό των μελών του νέου 
Υπηρεσιακού Συμβουλίου, κρίνονται από το Υπηρεσιακό 
Συμβούλιο που συγκροτείται με την απόφαση αυτή, χω¬ 
ρίς να απαιτείται νέα παραπομπή των υποθέσεων αυτών. 

8. Η απόφαση αυτή να δημοσιευθεί στην Εφημερίδα της 
Κυβέρνησης με τη φροντίδα της Δ/νσης Πολιτικού Προ¬ 
σωπικού του Αρχηγείου της Ελληνικής Αστυνομίας. 

Αθήνα, 28 Ιουνίου 2000 
Οι Αρχηγοί 

Πυροσβεστικού Σώματος Ελληνικής Αστυνομίας 

Αντ/γος ΠΑΝ. ΦΟΥΡΛΑΣ Αντ/γος I. ΓΕΩΡΓΑΚΟΠΟΥΛΟΣ 

-♦- 

Αριθ. 3886 (5) 

Απαγόρευση κυνηγίου στους Δήμους Λαρισσού και Μό- 
βρης στα Δημοτικά Διαμερίσματα Μετοχιού, Αράξου, 
Λιμνοχωρίου, Σαγέικων και Απιδεώνος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν.Δ. 86/69 «περί δασικού κώδικα» 
(άρθρα 251, 258, 259, 261) Ν.Δ. 996/1971 (άρθρο 11), 
του Ν. 177/1975 (άρθρα 7 και 8), του Ν. 2637/98 (άρθρα 
57, 58 και 59) και της 414985/29.11.1985 (ΦΕΚ 757/Β7 
18.12.1985) κοινής απόφασης του Υφυπουργού Εθνικής 
Οικονομίας και του Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας», όπως 
αυτή τροποποιήθηκε με τις 366599/16.12.1996 (ΦΕΚ 
1188/Β731.12.1996) και 294283/23.12.1997 (ΦΕΚ 68/Β'/ 
4.2.1998) κοινές αποφάσεις των Υπουργών Εθνικής Οικο¬ 
νομίας και Γ εωργίας. 

2. Τη Διεθνή Σύμβαση Ραμσάρ «Για την προστασία των 
διεθνούς ενδιαφέροντος υγροτόπων ιδίως ως υδροβιο¬ 
τόπων», η οποία κυρώθηκε με το Ν. 191/1974 (ΦΕΚ 
350/Α729.11.1974). 

3. Την Κοινοτική Οδηγία 79/409/ΕΟΚ «Γιατη διατήρηση 
των άγριων πτηνών», καθώς και όλες τις μετέπειτα σχε¬ 
τικές οδηγίες προς τροποποίηση της αρχικής. 

4. Τη Σύμβαση Βόννης «Για τη διατήρηση των αποδη¬ 
μητικών ειδών που ανήκουν στην άγρια πανίδα», η οποία 
κυρώθηκε με τον Ν. 2719/99 (ΦΕΚ 106/Α726.5.99). 


5. Τη Διεθνή Σύμβαση της Βέρνης «Για τη διατήρηση 
της άγριας ζωής και του φυσικού περιβάλλοντος της 
Ευρώπης», όπως κυρώθηκε με το Ν. 1335/83 (ΦΕΚ 
32/Α713.3.1983). 

6. Την Κοινοτική Οδηγία 92/43/ΕΟΚ «Για τη διατήρηση 
των φυσικών οικοτόπων καθώς καιτης άγριας πανίδας και 
χλωρίδας». 

7. Τις διατάξεις της με αρ. 66289/25.6.1993 Διυπουργικής 
απόφασης «Περί μέτρων για την προστασία των βιοτόπων 
Δάσους Στροφυλιάς (Ν. Αχαιός - Ν. Ηλείας), Λιμνοθάλασ¬ 
σας Κοτυχίου (Ν. Ηλείας) καιτης ευρύτερης περιοχήςτους 
(ΦΕΚ 506/Β792), η οποία έληξε και κατόπιν της αρ. 
55133/2204/19.6.97 Δ/γήςτου Γεν. Δ/ντή Δ/νσης Περιβάλ¬ 
λοντος ΠΕΧΩΔΕ (περί προστασίας της εν λόγω περιοχής 
ενόψειέκδοσης σχετικού Π.Δ.) καθώς καιτηνάμεση ανάγκη 
θέσπισης μέτρων για την αποτελεσματικότερη προστασία 
του βιοτόπου του δάσους Στροφυλιάς και του υγροβιότο¬ 
που της λιμνοθάλασσας Κοτυχίου, που αποτελούν βιότοπο 
διεθνούς ενδιαφέροντος. 

8. Τις δ/ξεις του Ν. 2503/1997 «Περί Διοικητικής Οργά¬ 
νωσης, στελέχωσηςτης Περιφέρειας, ρύθμισης θεμάτων 
για την Τοπική Αυτ/ση και άλλων διατάξεων». 

9. Την αρ. 186 Γ.Γ./30.6.1998 απόφαση του Γενικού 
Γραμματέα Περιφέρειας Δυτ. Ελλάδος για άσκηση αρμο¬ 
διοτήτων Γ.Γ.Π.Δ.Ε. επί θεμάτων Δασικών και μεταβίβαση 
του δικαιώματος υπογραφής σε Προϊσταμένους Υπηρε¬ 
σιακών Μονάδων της Περιφέρειας. 

10. Τηναρ. 4904/4.8.1999 απόφασή μας η οποία έληξε, 
αποφασίζουμε: 

Απαγορεύουμε το κυνήγι όλωντων θηραμάτων στο βιό¬ 
τοπο δάσους Στροφυλιάς, Λίμνης Προκόπου και Λάμιας 
περιφ. Δήμου Λαρισσού Δημ. Διαμερίσματος Μετοχιού 
για ένα (1) χρόνο, από 1.8.2000 έως και 31.7.2001, στην 
ζώνη Α «υψηλής προστασίας», που ορίζεται ως εξής: 

Βόρεια: 

Η βορειοδυτική απόληξη του φυσικού καναλιού Προκό¬ 
που - θάλασσας προς Α κατά μήκος του καναλιού ανάντι 
της κοίτης μέχρι τους ιχθυοσυλληπτικούς φραγμούς 
(200 μ. μετά το γεφυράκι) όπου και το εξωκκλήσι Άγιος 
Πέτρος. 

Εν συνεχεία ο δρόμος Καλόγριας-Αράξου (στους πρό- 
ποδες των Μαύρων Βουνών) μέχρι του επί του δρόμου 
εικονοστασίου και περίπου 150 μ. πριν από την διασταύ¬ 
ρωση με την οδό Αράξου-Λάππα (όπου η θέση Μπάνια). 

Ανατολικά: 

Από τη θέση Μπάνια τεχνική προέκταση του Λαρισσού 
ποταμού προς Ν. μέχρι το τριγωνικό 3 Γ.Υ.Σ. (παρά τη 
θέση βρύση) όπου συνεχίζει επί ατραπού μέχρι του ση¬ 
μείου 1 (όπου η θέση Λογίες και Ντουγάνες). Εν συνεχεία 
από το σημείο 1 επί ευθυγράμμου τμήματος μέχρι του 
σημείου 2 στα όρια των καλλιεργούμενων εκτάσεων και 
της φυσικής βλάστησης και έξω από τον οικισμό Μετο¬ 
χιού (στις θέσεις Σφερδούκλιες και Αλώνια) στο Β άκρο 
του γηπέδου. 

Εν συνεχεία από το σημείο 2 προς Ν. και περιμετρικά 
του οικισμού Μετοχιού επί ευθυγράμμου τμήματος (θέση 
Σταφίδατου Σκόνδρα) μέχριτη διασταύρωση του ασφαλ¬ 
τοστρωμένου δρόμου Μετοχιού - Καλόγριας και του 
αγροτικού δρόμου Μετοχίου-Παλαιού Βουπρασίου προς 
Ν. και επί του δυτικού ορίου του οικισμού Π. Βουπρασίου 
(όπου θέση Δαφνιές) και συνέχεια μέχρι το σημείο 3 επί 
του χειμάρρου Ούρδικα. 

Εν συνεχεία η αγροτική οδός μέχρι του σημείου 4 επί 
του χειμαρροποτάμου Σκοτεινού που συμπίπτει με τα 
διοικητικά όρια Νομών Αχαϊας-Ηλείας. 

Νότια: 

Τα διοικητικά όρια μέχρι το σημείο 5 στην τομή με την 
αγροτική οδό Ν. Μανωλάδας και θέσης Ψηλό Καταρράχι 
και εν συνεχεία επίσης στα διοικητικά όρια μέχρι τη θέση 
Βαλοπήγαδο και εν συνεχεία αγροτικό δρόμο προς Κου- 
νουπέλι των θέσεων Βολοστάνη, Καρμαλόγκου και Χε¬ 
ρολίμνης. 

Εν συνεχεία το ρεύμα χερολίμνη τα δυτικά όρια καλ¬ 
λιεργούμενων εκτάσεων Σαμαραίικων μέχρι την αντιπυ¬ 
ρική ζώνη στη θέση Τουρκοπήγαδο την οποία και ακο¬ 
λουθεί και εν συνεχεία νοητή ευθεία γραμμή μέχρι τα Λου¬ 
τρά Υρμήνης. 

Δυτικά: 

Θάλασσα (από θέση Λουτρών Υρμίνης μέχρι τη Β.Δ. 
απόληψητου φυσικού καναλιού Προκόπου - θάλασσας). 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Οι παραβάτες της παρούσας θα τιμωρούνται σύμφωνα 
με τις διατάξεις του Ν.Δ. 85/69, του Ν.Δ. 996/71, του Ν. 
177/75 και των σχετικών Νόμων και Διαταγμάτων. 

Η τήρησή της ανατίθεται στα όργανα της Δασικής Υπη¬ 
ρεσίας, ΕΛ.ΑΣ, Αγροφύλακες, Κοινοτικούς και Δημοτι¬ 
κούς υπαλλήλους, Κυνηγ. Συλλόγους και σε κάθε φιλό¬ 
νομο πολίτη. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75, ΦΕΚ205/Α'/1975) και 
θα ισχύει για το Κυνηγετικό έτος 2000-2001. 

Πάτρα, 20 Ιουνίου 2000 

Με εντολή Γενικού Γραμματέα Περιφέρειας 
Ο Δασάρχης Πατρών 
ΕΥΑΓΓ. ΤΣΙΑΚΜΑΚΗΣ 
-♦- 

Αριθ. 2022 (5) 

Απαγόρευση Θήρας για 5 χρόνια σε περιοχές Νομ. Χαλ¬ 
κιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 «Πε¬ 
ρί Δασικού Κώδικα», που προστέθηκαν με τις διατάξεις 
του άρθρου 7 Ν. 177/75 καθώς και τις διατάξεις του Π.Δ. 
94/93 (ΦΕΚ 40/Α722.3.1993), σε συνδυασμό με εκείνες 
του άρθρου 1 του Νόμου 2026/1992 (ΦΕΚ43/Α723.3.92), 
που μεταβιβάζει την αρμοδιότητα του Υπουργού για απα¬ 
γορεύσεις κυνηγίου. 

2. Την 4065/17.5.1999 απόφαση του Γεν. Γραμματέα 
Περιφέρειας Κεντρικής Μακεδονίας περί κατανομής αρ¬ 
μοδιοτήτων. 

3. Την ανάγκη προστασίας των θηραμάτων και γενικά της 
πανίδας και την αύξηση του πληθυσμού τους, καθώς και τη 
διατήρηση της βιολογικής ποικιλότητας. 

4. Το γεγονός ότι από τη διατάξεις αυτής της απόφασης 
δεν προκαλείται δαπάνης εις βάρος του κρατικού προϋπο¬ 
λογισμού, αποφασίζουμε: 

Απαγορεύουμε τη Θήρα παντός θηράματος για 5 χρό¬ 
νια, ήτοι από 20.8.2000 έως 19.8.2005, στις περιοχές που 


αναφέρονται και περιγράφονται πιο κάτω, όπως αυτές 
φαίνονται και στους χάρτες κλίμακας 1/50.000, που συ¬ 
νοδεύουν την Δ. Α.Δ. Θήρας: 

Ιον. Περιοχή «ΑΖΑΠΙΚΟ»του δημοτικού διαμερίσματος 
Ν. Μαρμαρά, του δήμου Σιθωνίας, έκτασης εικοσιεννέα 
χιλιάδων (29.000) στρεμμάτων, τα όρια του οποίου είναι: 
Ξεκινά από την θέση «Απουλιάνα»ή «Μανωλακούδι», 
όπου είναι τα όρια του Μονίμου καταφυγίου Αγριας Ζωής 
Δραγουντελίου, παίρνουμε το δρόμο προς «Κερασιά» 
περνώντας από τη θέση «Κοκκώνη Τούμπα», από τη θέση 
«Κερασιά», ακολουθούμε αριστερά το δρόμο φτάνοντας 
στη θέση «Πετριότικο Μετόχι», ακολουθεί τη συνοριακή 
ζώνη του Αζάπικου με την περιοχή «Άμπελος» μέχρι τον 
παλιό επαρχιακό δρόμο Μαρμαρά - Συκιάς, συναντά την 
γέφυρα «Σκρέμπα», από εκεί στο κάμπιγκ Ν. Μαρμαρά 
στη θέση «Άγιος Γεώργιος» και καταλήγει στη θάλασσα 
την οποία ακολουθεί μέχρι την θέση «Κουτσουπιά» όπου 
συναντά τα όρια του μονίμου καταφυγίου Δραγουντε- 
λίου, τα οποία ακολουθεί Βόρεια μέχρι τη θέση «Μανω¬ 
λακούδι» απ’ όπου ξεκίνησε. 

Στην ανωτέρω περιοχή υπάρχουν δασικές και δασο- 
σκεπείς εκτάσεις, αγροτικές εκτάσεις με καλλιέργειες 
σιτηρών, ελιάς και αγροί σε αγρανάπαυση, χορτολιβα- 
δικές εκτάσεις, υγροτοπικές εκτάσεις καθώς και παρά¬ 
κτιες εκτάσεις με ελώδεις απολήξεις χειμάρων. 

2ον. Περιοχή « ΠΑΡΘΕΝΩΝΑ» του δημοτικού διαμερί¬ 
σματος Ν. Μαρμαρά, του δήμου Σιθωνίας έκτασης δέκα 
χιλιάδων (10.000) στρεμμάτων, τα όρια του οποίου έχουν 
ως εξής: Αρχίζουν από την θέση Ασκαμνιά, όπου και τα 
όρια του καταφυγίου άγριας ζωής του «ΔΡΑΓΟΥΔΕΛΙΟΥ» 
και ακολουθώντας, με Νότια- Νοτιοδυτική κατεύθυνση, 
τον δασικό δρόμο προς Παρθενώνα, διέρχονται από τις 
θέσεις Παλαιόμυλος, Κρυονέρι, και βόρεια του χωριού 
«Παρθενώνας», συνεχίζουν ακολουθώντας μικρότερο δα¬ 
σικό δρόμο διερχόμενο από τις θέσεις «Τρίστα», «Καμίνι», 
«Κακό», «Τούρλες», «Μετοχούδι», όπου και ανταμώνουν 
τα όρια του καταφυγίου άγριας ζωής του «ΚΑΡΡΑ». 

Στην ανωτέρω περιοχή υπάρχουν δασικές και δασο- 
σκεπείς εκτάσεις, αγροτικές εκτάσεις με καλλιέργειες - 
σιδηρών, ελιάς και αγροί σε αγρανάπαυση καθώς και 
χορτολιβαδικές εκτάσεις. 

3ον. Περιοχή « ΣΗΜΑΝΤΡΩΝ», του δημοτικού διαμερί¬ 
σματος Σημάντρων, του δήμου Μουδανιών (περιοχή πά¬ 
νω από το χωριό), έκτασης επτά χιλιάδων (7.000) στρεμ¬ 
μάτων, τα όρια του οποίου έχουν ως εξής: 

Αρχίζει από τη διασταύρώση Σήμαντρων (έξω από την 
παιδική χαρά), ακολουθεί Β.Α. τον αγροτικό δρόμο κατά 
μήκος του ρέματος μέχρι το μαντρί του Ανδρέα Μπαλή, 
ακολουθεί με την ίδια κατεύθυνση τον αγροτικό δρόμο 
μέχρι την θέση «Αλαταριά» και τη θέση «Ζταπ λάκκος». 
Συνεχίζει αριστερά αφήνοντας το δρόμο μέχρι την κοίτη 
του ρέμματος και από εκεί συνεχίζει δεξιά μέχρι που 
συναντά το ρέμμα «Τσάκωνα λάκος», το οποίο ακολουθεί 
μέχρι τη θέση «Κούτλος» όπου συναντά το δρόμο Πολυ- 
γύρου-Σημάντρων, τον οποίο ακολουθεί μέχρι τη δια¬ 
σταύρωση Σημάντρων, απ’ όπου ξεκίνησε. 

Στην ανωτέρω περιοχή υπάρχουν δασοσκεπείς και χορ- 
τολιβαδικές εκτάσεις, αγροτικές καλλιέργειες με σιτηρά 
και ελιές, καθώς και παρόχθιες εκτάσεις χειμάρων με συ¬ 
νεχή ροή. 

Η τήρηση αυτής ανατίθεται στα όργανα της Δασικής 
Υπηρεσίας, στην Ελ. Αστυνομία, στους Αγροφύλακες και 
σε κάθε φιλόνομο και φιλοπρόοδο κυνηγό και πολίτη. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι παραβάτες της παρούσας τιμωρούνται με τις διατά¬ 
ξεις του άρθρου 287 ΝΔ 86/89 «Περί Δασικού Κώδικα», 
όπως τροποποιήθηκε με το άρθρο 16 Ν.Δ. 996/71 και με 
το άρθρο 12 του Ν. 177/75. 

Με τη φροντίδα των Κυνηγετικών Συλλόγων Πολυγύ¬ 
ρου και Ν. Μουδανιών να τοποθετηθούν γύρω από τις 
εκτάσεις αυτές σε επίκαιρες θέσεις και εμφανή σημεία, 
πινακίδες με επιγραφή (Απαγορεύεταιτο κυνήγι). 

Θεσσαλονίκη, 15 Μάίου 2000 

Με εντολή Γενικού Γραμματέα Περιφέρειας 
Ο Δ/ντής Δασών 
ΣΤΥΛΙΑΝΟΣ ΠΑΠΑΔΟΠΟΥΛΟΣ 

-♦- 

Αριθ. 6705 (7) 

Σύσταση Νομικού Προσώπου στο Δήμο Μονεμβασιάς 
Ν. Λακωνίας με την επωνυμία «Δημοτικό Νομικό Πρό¬ 
σωπο Παιδικού Σταθμού του Δήμου Μονεμβασιάς». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 του Π. Δ/ντος 410/95 
(Δ.Κ.Κ.). 

2. Την Γ2β/3511/8.11.1999 κοινή υπουργική απόφαση 
των Υπουργών ΕΣΔΔΑ και Υγείας - Πρόνοιας (ΦΕΚ 2024/ 
Β'/18.11.1999) σχετικά με τη μεταβίβαση του Κρατικού 
Παιδικού Σταθμού Μονεμβασιάς στο Δήμο Μονεμβασιάς. 

3. Την αριθ. 85/2000 απόφαση του Δ.Σ. Δήμου Μονεμ- 
βασιάς, αποφασίζουμε: 

1. Συστήνουμε στο Δήμο Μονεμβασιάς ίδιο Νομικό 
Πρόσωπο, με την επωνυμία «Δημοτικό Νομικό Πρόσωπο 
Παιδικού Σταθμού του Δήμου Μονεμβασιάς», το οποίο 
διέπεται από τις διατάξεις των άρθρων 9 του Ν. 2503/97, 
42του Ν. 2218/94 και 203του Π.Δ. 410/95. 

2. Σκοπός του Νομικού Προσώπου είναι η καθημερινή 
φύλαξη, φροντίδα, ημερήσια διατροφή και ψυχαγωγία 
νηπίων εργαζομένων γονέων, η πολύπλευρη νοητική, 
συναισθηματική, κοινωνική, ψυχοσωματική ανάπτυξητων 
παιδιών, η προπαρασκευή τους για τη φυσική μετάβασή 
τους από την οικογενειακή ζωή στο σχολικό περιβάλλον. 

3. Το Νομικό Πρόσωπο διοικείται από πενταμελές (5) 
Διοικητικό Συμβούλιο, που τα μέλη του ορίζονται μαζί με 
τους αναπληρωτές τους από το Δημοτικό Συμβούλιο. 


Μέλη του Συμβουλίου είναι: 

α) Δύο (2) Δημοτικοί Σύμβουλοι, αναπληρούμενοι επί¬ 
σης από δύο (2) Δημοτικούς Συμβούλους. 

β) Ένας (1) εκπρόσωπος των γονέων παιδιών, που φι¬ 
λοξενούνται στο Νομικό Πρόσωπο, με τον αναπληρωτή 
του. 

γ) Ένας (1) εκπρόσωπος των εργαζομένων σ’ αυτό, με 
τον αναπληρωτή του. 

Πρόεδρος του Δ.Σ. του Νομικού Προσώπου είναι ο 
Δήμαρχος ή άλλο μέλος αιρετό ή μη, που ορίζεται απ’ 
αυτόν. 

Η θητεία των μελών του Δ.Σ. του Ν.Π. ορίζεται με από¬ 
φαση του Δημ. Συμβουλίου. Λήγει πάντοτε με την εγκα¬ 
τάσταση του νέου Δ.Σ. 

4. Έδρα του Νομικού Προσώπου είναι η Μονεμβασιά. 

5. Πόροι του Νομικού Προσώπου είναι: 

α) Η Περιφέρεια Πελοποννήσου θα διαθέτει μέσω των 
Νομαρχιακών Αυτοδιοικήσεων ποσό το οποίο θα καλύ¬ 
πτει τα λειτουργικά του έξοδα. 

β) Η ετήσια επιχορήγηση καταβάλλεται σε τέσσερις (4) 
δόσεις, ανά τρίμηνο, ανάλογα με τα ποσοστά διάθεσης 
και την πορεία εκτέλεσης του προϋπολογισμού. 

γ) Το Δ.Σ. του Ν.Π. μετά από πλήρως τεκμηριωμένη 
σύμφωνη γνώμη του Δημ. Συμβουλίου και η οποία θα 
είναι σύμφωνη με τον κοινωνικό χαρακτήρα των παρεχό¬ 
μενων υπηρεσιών, μπορεί να επιβάλλει μηνιαία εισφορά 
(τροφεία) στις οικογένειες των φιλοξενούμενων παιδιών. 

Με την ίδια απόφασή του το Δ.Σ. ορίζει τις περιπτώσεις 
των οικογενειών που μπορούν να απαλλαγούν απάτην κα¬ 
ταβολή της οικονομικής εισφοράς ή που θα καταβάλλουν 
αυτή μειωμένη. 

Επίσης έκτακτη οικονομική ενίσχυση ανάλογα με την 
οικονομική δυνατότητα του Δήμου, προκειμένου να αντι- 
μετωπισθεί οποιαδήποτε απρόβλεπτη ανάγκη. 

Ακροτελεύτιο άρθρο - Κάλυψη δαπάνης 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Μο- 
νεμβασιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 20 Ιουνίου 2000 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




